CELEX: C2005/057/66
Language: et
Date: 2005-03-05 00:00:00
Title: Kohtuasi T-7/05: Euroopa Ühenduste Komisjoni 11. jaanuari 2005. aasta hagi äriühing “PARTHENON A.E.” vastu

5.3.2005   
            
            
               ET
            
            
               Euroopa Liidu Teataja
            
            
               C 57/39
            
         Euroopa Ühenduste Komisjoni 11. jaanuari 2005. aasta hagi äriühing “PARTHENON A.E.” vastu
   (Kohtuasi T-7/05)
   (2005/C 57/66)
   Kohtumenetluse keel: kreeka
   Euroopa Ühenduste Komisjon esitas 11. jaanuaril 2005 Euroopa Ühenduste Esimese Astme Kohtule hagi aktsiaseltsi “PARTHENON – ANONYMOS ETAIREIA OIKODOMIKON – TOURISTIKON – VIOMICHANIKON – EMPORIKON KAI EXAGOGIKON ERGASION” vastu. Hageja esindaja on õigusnõunik Dimitrios Triantafyllou, keda abistas advokaat Nikolaos Korogiannakis.
   Hageja palub esimese astme kohtul:
   
               1)
            
            
               mõista kostjalt välja summa 325 452,80 eurot, mis vastab 259 800 eurole põhisummale ja 65 652,80 eurole viivistele kuni 10. jaanuarini 2005;
            
         
               2)
            
            
               mõista kostjalt lisaks välja viivis summas 71,18 eurot iga päeva eest kuni võla täieliku tasumiseni;
            
         
               3)
            
            
               jätta kohtukulud kostja kanda.
            
         Õiguslikud alused ja peamised argumendid
   Euroopa ühendus, mida esindab Euroopa Komisjon, sõlmis kostjaga, kes on ühe ühisettevõtte koordinaator ja liige, lepingu, mis kuulus “põllumajanduse ja kalanduse valdkonna uuringute, tehnoloogia arendamise ja esitlemise” eriprogrammi sätete rakendamisse. Leping käsitles täpsemalt projekti “puuviljade puhastamise ja koorimise uue meetodi uurimine”, mis tuli ellu viia 24 kuu jooksul arvates 1. septembrist 1998. Selle lepingu raames oli komisjonil kohustus osaleda projekti korralikus elluviimises rahaliselt 50 % ulatuses kõlblikest kulutustest ning kuni summani 433 000 eküüd.
   Kuna projekt ei saanud valmis ettenähtud kuupäevaks (31. august 2000) ja kostja ei esitanud lepingus ette nähtud teaduslikku aruannet ega kulude hinnangut, otsustas komisjon alates 24. veebruarist 2001 lepingu lõpetada. Komisjoni sõnade kohaselt ei toonud hilisem kostja ja komisjoni vaheline kirjavahetus välja uusi asjaolusid, mis oleksid võinud komisjoni otsuse sisu muuta.
   Oma hagiga taotleb komisjon kostjale projekti elluviimise rahalise osaluse ettemaksuna tasutud 259 800 euro suuruse summa tagastamist ning sellelt summalt võlgnetavate viiviste tasumist vastavalt lepingu alusel kohaldatava Kreeka õiguse asjakohastele sätetele.